23/04/2010 | Administración LocalMunicipal
Oleiros
Área Económica
Aprobación definitiva modificación Ordenanzas fiscais 9 e 10

Na sesión ordinaria do Concello Pleno, que tivo lugar o día 28 de xaneiro do 2010, adoptaronse os seguintes acordos: “Artigo 6.- Cota tributaria A cota esixible virá determinada polas tarifas seguintes: TARIFA A: Retirada e traslado ó depósito, por cada vehículo A.1. Motocicletas, motocarros e vehículos análogos:.19,23 € A.2. Turismos e furgonetas cun peso máximo, con carga de hasta 2.500 Kg:.90,00 € A.3. Vehículos de tonelaxe, con carga, superior a 2.500 Kg ata 4.500 Kg.:.116,36 € A.4. Vehículos de tonelaxe, con carga, superior a 4.500 Kg., cun límite de 10.000 Kg.:.593,64 € No caso de que non se produza o traslado do vehículo por facerse cargo do mesmo o suxeito pasivo antes da saída do coche-grúa cara ó depósito, reduciranse as cotas anteriores á metade do seu importe. TARIFA B: Depósito de vehículos, por unidade e día ou fracción B.1. Motocicletas, motocarros e vehículos análogos:.8,14 € B.2. Turismos e furgonetas cun peso máximo, con carga de ata 2.500 Kg:.30,00 € B.3. Turismos e furgonetas de tonelaxe, con carga, superior a 2.500 Kg ata 4.500 Kg.:.49,31 € B.4. Vehículos de tonelaxe, con carga, superior a 4.500 Kg., cun límite de 10.000 Kg.:.78,89 € TARIFA C: Inmovilización de vehículos por medios mecánicos: 30,64 €.” “Artigo 3º 1.- Gozarán de exención os inmobles previstos no artigo 62.1 do texto refundido da Lei reguladora das facendas locais.2.- Así mesmo, gozarán tamén de exención, coa solicitude previa, os inmobles previstos no artigo 62.2 do texto refundido da Lei reguladora das facendas locais. A solicitude que deberá ser presentada antes do 1 de xullo de cada exercicio, incluirá a acreditación do cumprimento dos requisitos para a aplicación da exención: a).- No caso dos centros docentes con concerto educativo: Certificado da Administración educativa correspondente, acreditativa da calidade de centro concertado, asinable aos edificios e ás instalacións destinadas directa e exclusivamente ás actividades docentes obxecto de exención. Informe da Dirección Xeral do Centro de Xestión Catastral e Cooperación Tributaria, acreditativo das superficies dos edificios ou conxuntos urbanísticos, adscritos exclusivamente á actividade educativa ou a servizos complementarios da ensinanza e de asistencia docente de carácter necesario, coa indicación do valor catastral asignado a cada un dos elementos citados. b).- No caso dos inmobles declarados expresa e individualizadamente monumento ou xardín histórico de interese cultural: A declaración do inmoble como ben de interese cultural. c).- No caso das superficies dos montes con repoboamento forestal ou rexeneración de masas arbóreas: Certificación acreditativa emitida pola Delegación Provincial da Dirección Xeral de Montes.3.- De conformidade co previsto no artigo 62.4 do Real decreto lexislativo 2/2004, do 5 de marzo, en razón dos criterios de eficiencia e economía na xestión recadadora dos tributos, gozarán de exención os inmobles urbanos e rústicos, sempre que as cotas líquidas, resultante da aplicación, dos beneficios fiscais, sexa inferior á cota que se detalla a continuación. En relación cos de natureza rústica, tomarase en consideración a totalidade de bens rústicos posuídos no municipio por cada suxeito pasivo. A).- Bens Inmobles de Natureza Urbana (IBIU): 6,00 €. B).- Bens Inmobles de Natureza Rústica (IBIR): 9,00 €. 4.- Gozarán de exención, previa solicitude, os bens inmobles situados no termo municipal de que sexan titulares os centros sanitarios de titularidade pública, sempre que estén afectos directamente ao cumprimento dos fins específicos dos referidos centros. Para disfrutar desta exención, será preciso solicitarla, acompañando certificado expedido pola Consellería de Sanidade acreditativo de que os bens están afectos ao cumprimento dos fins do centro. O efecto da concesión da exención comeza a partir do período impositivo seguinte á data da solicitude e non pode ter carácter retroactivo.“ De conformidade co disposto no artigo 17 do Texto refundido da Lei reguladora das Facendas Locais, ponse en xeral coñecemento que os acordos citados quedan definitivamente aprobados, conforme ó artigo de referencia. Oleiros, a 8 de abril do 2010 O ALCALDE-PRESIDENTE Asdo.: Ángel García Seoane